
DISSERTATIO  MEDICA 


INAUGURALIS 


DE 

SCARLATINA  ANG-INOSA. 


I  vel  ad  frequentiam  hujus  morbi  epide¬ 
mice  grassantis,  vel  ad  speciem  malignam 
quam  nuperis  annis  induere  solet,  animum 
advertamus,  nullum  alium  esse,  qui  summam 
medicorum  attentionem  meliore  jure  vindicat, 
patebit.  “  Est  tamen  praeter  Sydenhami 
«  scarlatinam,  alia,  quae  natura  sua  etiam  vera 


“  maligna  dici  queat,  variis  in  Europae  plagis 
“  observanda*.” 


*  De  Haen. 


A 


2 


DISSERTATIO  MEDICA 


Ex  specie  admodum  diversa  quam  hic  mor¬ 
bus  in  diversis  epidemicis  exhibuit,  quae  ex 
aetate  et  habitu  aegri,  et  ex  tempore  anni, 
multum  pendebat,  an  Scarlatina  et  Cynanche 
Maligna  genere  graduve  tantum  discrepant, 
nosologi  litem  satis  acrem  moverunt. 

Sententiae,  quae  ponit  hos  morbos  genere 
omnino  differre,  Fothergillius  et  Cullenus 
accedebant,  quorum  audoritas  apud  omnes 
multum  semper  valebit.  Sic  habet  Cullenus  : 
“  Spatio  quadraginta  annorum  scarlatinam 
“  sexies  vel  septies  in  Scotia  epidemicam 
“  observavi,  et  in  unoquoque  exemplo  mor- 
“  bus  ulceribus  faucium  comitatus,  vel  illius 
“  speciei  erat,  quam  Scarlatinam  Anginosam 
vocat  Sauvagesius.” 

.  4  X  %  *  '7  '* 

■ 

Alii  autem  medici  summi  nominis,  inter 
quos  Fordyce,  Withering,  Heberden, 
Gregory,  et  Currie  eminent,  contrariam 
opinionem,  et  optima,  ut  mihi  videtur,  ra¬ 
tione,  amplexi  sunt.  Argumenta  enim  vali¬ 
dissima  allata  fuere  quae  morbum  sub  nomine 

Scarlatinae  descriptum,  et  illum,  qui  Cynanche 
Maligna  nuncupatur,  ad  idem  genus  pertinere 
luculenter  docent. 

Morbi  certe  minime  diversae  naturte  ha¬ 
bendi  sunt,  prout  signa  graviora  vel  mitiora 
fuere  ;  et  sane  nulla  differentia  inter  scarlati¬ 
nam  et  cynanchem  malignam  intercedit,  quam 
non  in  morbis  sub  eodem  genere,  omnium 
consensu,  ordinatis  quotidie  observatur  :  hinc 
utcunque  varia  fuerint  signa  quibus  typhus 
gravior  et  mitior,  et  praesertim  quibus  variola 
confluens  et  distincta  comitatur,  nulli  sunt 
medici  qui  has  varietates  ejusdem  morbi,  ad 
diversa  genera  distrahere  conati  sunt.  Om¬ 
nibus  quoque  optime  innotuit,  eosdem  mor¬ 
bos,  ex  eodem  contagio  plane  provenientes, 
secundum  coeli  statum,  anni  tempus,  aetatem, 
sexum,  et  temperamentum  aegri,  faciem  ad¬ 
modum  variam  ostendere  ;  et  sane,  quod 
magis  adhuc  ad  rem  spedlat,  Gregorius  illustr. 
hunc  morbum  in  eodem  epidemico,  et  etiam 
in  eadem  familia,  nunc  speciem  benignam, 
nunc  maxime  malignam,  exhibere  observa- 

vit  # ;  et  observata  medici  peritissimi,  infra 
citata,  idem  comprobaverunt :  “  Ex  iis  quae 
“  de  febre  rubra  et  angina  memorata  sunt, 
“  longe  vero  simillimum  videtur,  unum  eun~ 
u  demque  morbum,  hoc  vel  illo  nomine  appel- 
u  latum  fuisse,  prout  indicia  alterutra  gravius 
66  incubuerint.  De  quo  etiam  id  nos  facit 
u  certiores,  quod  ambo  una  semper  fiunt  vul- 
“  gares,  atque  haec  proculdubio  vincet  sen- 
“  tentia,  modo  illud  concedatur,  cujus,  ni 
“  fallor,  ipse  testis  fui,  nimirum  inter  plures 
“  pueros  et  puellas,  qui?  ut  saepe  fit,  in  unis 
“  aedibus  correpti  sunt,  hos  febrem  rubram, 
u  illos  vero  anginam  fuisse  expertos  f.” 

ili  l JJ  .  | 

Quoniam  igitur,  ut  ex  supra  ditiis  satis 
patet,  scarlatina  et  cynanche  maligna  gradu 
solummodo  differunt,  et  ex  eodem  contagio 
proficisci  queant,  medicus  caute  de  natura 


*  Aud.  Prceledl.  de  Med.  Pra£t.  in  Acad.  Edin. 
t  Heberden,  Comment.  pag.  25. 

morbi  statuere  debet ;  nec  quia  contagium  ex 
iis  morbo  mitiore  laborantibus  acceptum  est, 
alios  benigna  quoque  specie  esse  detinendos 
colligere  liceat. 

De  tempore  quo  primum  hic  morbus  com- 
paruit,  nil  certi  statuere  possumus.  Medici 
Hispani  et  Itali,  ut  ex  scriptis  patet,  eum  non 
omnino  ignorare  videntur.  Exeunte  saeculo 
decimo  septimo  Mortonius  hunc  morbum 
sub  forma  maxime  maligna  in  hac  insula 
observavit ;  eum  autem  parum  accurate  ex 
morbillis  distinguit ;  et  sane  Sennertus  circa 
finem  saeculi  decimi  sexti  febrem  rubram  in 
Germania  epidemice  grassantem  conspexit  \ 
cum  Mortonio  autem  in  eundem  errorem 
de  natura  ejus  incidit.  Sydenhamus  scarla¬ 
tinam  mitem  depinxit ;  et  hunc  subsecutus 
est  Fothergill,  qui  hujus  morbi  historiam 
accuratissimam  tradidit.  Denique  Huxham, 
et  alii  quoque  scriptores  praeclari,  in  hac  et  in 
caeteris  regionibus  scarlatinam  anginosam  lu¬ 
culenter  descripserunt.  * 

Omnes  varias  formas,  quas  hic  morbus  di- 
versis  temporibus  induit,  describere,  limites 
hujusmodi  opusculis  vulgo  positos  multum 
excederet :  signa  igitur  quibus  saepius  insig¬ 
nitur,  hic  tradidisse  sat  fuerit. 


HISTORIA. 

Hic  morbus  usitatis  pyrexiae  signis  vulgo 
obrepit ;  aeger  enim  de  languore,  horrore,  et 
vertigine  conqueritur ;  quibus  dolor  acutus 
capitis,  calor  audtus,  et  sensus  molestia  po¬ 
tius  quam  doloris  in  faucibus,  brevi  superve¬ 
niunt  ;  cervix  riget ;  et  nausea,  vomitus,  et 
diarrhoea  urgent,  praesertim  in  infantibus,  qui 
his  signis  gravius  plerumque  pledhintur  ;  fa¬ 
cies  turgida  est,  oculi  inflammati  et  humidi 
fiunt,  iris  praeter  solitum  splendet,  et  pupilla 
ampliata  apparet ;  summa  est  corporis  ja&a- 
tio  et  anxietas.  Brevi  post  mali  accessum, 
tonsillae,  uvula,  velum  pendulum  palati,  pars 

faucium  posterior,  et  pharynx,  quantum  con¬ 
spici  queat,  inflammatione  correpta  apparent. 

Aliquando  pro  rubore,  crustae  coloris  albi¬ 
di  vel  cineritii,  nulla  certa  figura  praeditae,  et 
margine  inflammata  circumscriptae,  circa  ton¬ 
sillas  observantur,  quae  abrasae  ulcera  alte  ro¬ 
dentia  ostendunt.  Lingua  speciem  peculia¬ 
rem  exhibet ;  papillae  enim  rubrae  fa6tae,  per 
crustam  subflavam  vel  fuscam,  qua  obducun¬ 
tur,  tranflucent :  spiritus  nunc  olet,  et  saepe 
odorem  tam  foetidum  emittit,  ut  etiam  aegro 
ipsi  ingratissimus  evadit ;  nonnunquam  aegri 
hoc  odore  se  male  habere  primum  sciant. 

Secundo  ut  plurimum  morbi  die,  tumor 
coloris  purpurei  ex  facie,  ad  collum,  pedus, 
brachia,  manus  et  digitos  descendit.  Si  quis 
colorem  peculiarem  quo  digiti  inficiuntur,  se¬ 
mel  perspexerit,  de  natura  morbi  non  facile 
iterum  falli  potest.  Praeter  autem  hunc  ru¬ 
borem  papulae  plurimae  exiguas,  ex  partibus 
vicinis  colore  magis  intenso  insignitae,  circa 
brachia  et  alias  corporis  partes  comparent : 

circa  pedtus  et  extremitates  maxime  conspi¬ 
cuae  sunt.  Dum  cutis  hunc  colorem  adipis¬ 
citur,  nausea  vulgo  cessat  ^  vomitus  quoque 
et  diarrhoea  post  primam  morbi  diem  saepe 
decedunt.  Quod  ad  tempus  quo  eruptio  pri¬ 
mum  sese  ostendit,  vel  ad  durationem  ejus  at¬ 
tinet,  admodum  variat ;  nonnunquam  primo 
morbi  die  vel  etiam  paucis  horis  post  primum 
ejus  impetum  sese  prodit ;  alias  tertio,  quarto, 
vel  quinto  die  primum  in  conspedum  venit. 
Glandulae  parotides  et  maxillares  duriusculae 
fiunt,  tument,  et  tadu  dolent ;  et  si  morbus 
gravior  fuerit,  fauces  et  collum  ita  intumes¬ 
cunt  ut  suffocationem  minitentur.  Inflam^ 
matio  interdum  ad  tracheam  usque  deduda, 
cynanches  trachealis  signa  progignit.  Node 
appetente,  febris  ardentior  evadit,  et  inquie¬ 
tudo  augetur  ;  delirium  peculiare  haud  raro 
supervenit ;  aegri  enim  interrogati,  satis  accu¬ 
rate  respondent,  insolita  autem  celeritate  ;  si¬ 
bi  relidi,  aliena  indistinde  effutiunt :  Plerum¬ 
que  parum  dormiunt :  Nonnulli  tamen  co¬ 
mate  et  stupore  obruti,  quae  circum  fiunt,  pa¬ 
rum  advertunt.  Mane  autem,  sudore  pro- 

rumpente  ;  haec  signa  mitiora  plerumque  eva¬ 
dunt  ;  et  aeger  de  summo  virium  defectu 
maxime  conqueri  solet.  Per  totum  mali  de¬ 
cursum  pulsus  fere  semper  frequens  est  et  de¬ 
bilis  ;  et  nonnunquam  centum  et  odogies  in 
minuto  horae  micare  observatur.  Tonsillae 
et  uvula  ita  nonnunquam  intumescunt,  ut  iter 
ad  oesophagum  penitus  fere  occludunt ;  saepe 
autem  deglutiendi  facultas  parum  laesa  est. 
Interna  narium  membrana  inflammatione  cor¬ 
repta,  coloris  rubri  vel  etiam  fere  lividi  ap¬ 
paret,  et  sanies  acris  et  tenuis  ex  his  assidue 
stillat,  quae  sternutationem  ciet,  et  partes  vi¬ 
cinas  excoriat :  Cum  haec  materia  acris  de¬ 
gi  ut  ita  est,  similem  effeclum  in  ventriculum 
et  intestina  edit,  diarrhoeam  movet,  et  anum 
et  partes  vicinas  erodit.  Haec  materia  subi¬ 
to  repressa,  quosdam  infantes  suffocavit,  ut 
H  uxham  affirmat ;  interdum  in  laryngem  et 
tracheam  defertur,  quarum  frustulae  acrimo¬ 
nia  ejus  erosae  cum  tussi  rejiciuntur  ;  inter¬ 
dum  in  pulmones  incumbit,  et  inflamma¬ 
tionem  lethalem  inducit.  Inflammatio  non¬ 
nunquam,  per  tubum  Eustachianum,  ad  au- 

««fVffT  jrn /■  ■■'; 

res  delata,  hujus  organi  suppurationem  con» 
citet,  surditati  immedicabili  originem  datu¬ 
ram. 

Cum  morbus  per  aliquod  tempus  perstite¬ 
rit,  haemorrhagiae  ex  ore,  auribus,  vel  naribtis, 
subortae,  aegrum  haud  raro  arripiunt.  Has 
saepe  ex  arteriis  erosis  profluere  verisimile 
est.  Willan  puellae  exemplum  memorat, 
quae  haemorrhagiae  e  naribus  fere  succubuit, 
etsi  menses  eodem  tempore  profluebant.  Men¬ 
ses,  ut  Fothergill  monet,  saepe  brevi  post 
mali  accessum  prodeunt,  etsi  tempore  insolito, 
et  si  morbus  adortus  est  cum  hae  instabant,  co¬ 
piosius  profunduntur  ;  interdum  in  iis,  qui  ex 
hoc  fluxja  antea  immunes  fuere,  inopinato 
erumpunt. 

Urina  primum  pallida  est,  morbo  autem 
progrediente,  subflava  evadit,  et  in  melius 
verso,  turbida  fit,  et  sedimentum  copiose  de¬ 
ponit. 


DE  SCARLATINA  ANGINOSA 


II 


Cum  vis  morbi  inclinata  est,  alvus,  prius 
soluta,  nunc  astridta  potius  evadit ;  cum  au¬ 
tem  catharticis  movetur,  iterum  ad  priorem 
statum  redire  prona  est. 

Morbus  raro  post  nonum  diem  morte  fini- 

i 

tur  •  etiam  cum  quintum  diem  praetergressus 
est,  multo  saepius  in  salutem  cedit.  Spatio 
triginta  sex  horarum  mortem  nonnunquam 
infert ;  vel  etiam  citius,  in  quibusdam  exem¬ 
plis. 

-  i 

Sub  finem  morbi  cutis  squamulas  furfuraceas 
deponit,  eo  ampliores  quo  rubor  latius  corpus 
prius  occupaverat.  In  nonnullis  exemplis,  de- 
squamatio  eousque  processit,  ut  exuviae  par¬ 
tium,  ex  quibus  deciderint,  formam  retinerent. 
Tempus  desquamationis  incertum  est.  Ver- 
s arius  eam  per  quadraginta  dies  durare  ob¬ 
servavit.  Planciz  quoque  et  Withering 
idem  affirmant.  Frank  desquamationem  am¬ 
plam  et  profundam,  cutem  interdum  insensi¬ 
lem  reddere  perhibet.  Circa  sex  septemve 
dies,  ex  tempore  quo  eruptio  primum  sese 

i  i  i 

ostenderit,  Planciz  manus  et  pedes  pluribus 
pustulis  obsessas,  pemphigum  referentibus, 
observavit :  accuratius  autem  perspectae,  di¬ 
versae  apparuerunt ;  ex  cuticula  elevata  con¬ 
stabant,  nulla  autem  aqua  repletae  fuere. 
Frank  quoque  pustulas  in  crustas  abeuntes 
annotavit.  Morbo  decedente,  tumores  hydro¬ 
pici  in  variis  partibus  suboriuntur  ;  et  etiam 
pedtus  et  caput  interdum  invadunt. 

In  cadaveribus  horum  quibus  hic  morbus 
necem  intulit  perscrutandis,  medici  parum 
operis  collocarunt. 


CAUSiE. 

De  imperio  quod  varii  aeris  status  in  scarla¬ 
tina  vel  inducenda  vel  propaganda  exerceant, 
nondum  satis  constat.  Nullum  est  anni  tem¬ 
pus  in  quo  summa  cum  saevitia  interdum  gras» 

sari  non  observatur  ;  quo  autem  magis  aspera 
fuerit  coeli  tempestas,  eo  gravius  urget,  et  la¬ 
tius  propagatur.  Vere  et  aestate  species  in¬ 
flammatoria,  autumno  et  hieme,  putrida,  sae¬ 
pius  incedere  solet. 

Omnia  quae  vires  corporis  infirmant,  et  sa¬ 
nitatem  labefadtant,  inter  causas  quae  homi¬ 
nes  huic  morbo  opportunos  reddunt,  annume¬ 
rantur ;  hujusmodi  sunt,  diaeta  tenuis  et  par¬ 
ca,  vita  sedentaria,  animi  affedtus  deprimentes, 
morbi  praegressi,  et  his  similia  :  Hinc  infantes 
quam  adulti,  foeminae  quam  mares,  flaccidi  et 
debiles  utriusque  sexus,  in  hunc  morbum  fa¬ 
cilius  incidunt,  et  gravius  aegrotant. 

* 

Causa  quae  scarlatinam  excitat,  plane  con¬ 
tagium  est. 


DIAGNOSIS. 


Etsi  hic  morbus,  in  initio,  praesertim  si  mi- 

1 

tior  fuerit,  ex  quibusdam  exanthematum  haud 

facile  nonnunquam  secerni  potest ;  si  autem 
ad  signa  quibus  maxime  definitur,  et  natu¬ 
ram  epidemici  regnantis,  respiciamus,  eum  in 
plerisque  exemplis  agnoscere  haud  difficile 
erit. 

In  Rubeola ,  papulae  magis  discretae,  supra 
corporis  superficiem  paullulum  eminent,  et 
manu  admota,  scabrities  percipitur  ;  sternu¬ 
tatio  quae  aggressionem  ejus  praenuntiat,  et 
signa  catarrhi  quibus  comitatur,  in  scarlatina 
fere  semper  desunt. 

Ex  Variola  ingruente,  colore  eruptionis  mi¬ 
nus  vivido,  et  dolore  ex  epigastrio  presso, 
huic  morbo  ita  proprio,  satis  secernitur. 

In  Lepra  viercuriali  maculae,  ampliores 
quam  in  scarlatina  vel  morbillis,  profundius 
rubent,  et  in  ulcera  brevi  abeunt. 

*  •  i 

Erysipelas ,  —  affe&io  uno  loco  contenta, 
et  non  contagiosa,  saltem  in  hac  regione,  ex 
scarlatina  facile  distinguitur. 

Angina  aphthosa  infantum,  aphthis  lin¬ 
guae  margines,  labia,  et  gingivas  obsidenti¬ 
bus,  ex  scarlatina  dignoscitur,  in  qua  tonsil- 
lae9  uvula,  et  velum  pendulum  palati  labo¬ 
rant. 


PROGNOSIS. 

Antequam  judicium  de  exitu  hujus  mali 
proferre  liceat,  natura  epidemici  grassantis, 
aetas  aegrotantis,  corporis  habitus,  et  signa  quae 
urgent,  accurate  perpendenda  sunt. 

Cum  ab  morbi  initio  vires  maxime  defi¬ 
ciunt,  pulsus  debilis  et  frequens  est,  et  aeger 
nausea  gravi,  vomitu,  et  diarrhoea  tentatur ; 
cum  crustae  in  faucibus  comparentes,  livent 
vel  nigrescunt,  et  delirium  perpetuo  adest; 
cum  collum  maxime  tumet,  facies  rubore  suf¬ 
fusa  et  turgida,  et  oculi  hebescentes  squal- 

lent,  summum  periculum  instare  jure  confi¬ 
citur.  Si,  dum  haec  signa  ingravescunt,  sub- 
sultus  tendinum  adest,  urina  et  faeces  aegro 
inscio  elabuntur,  et  facies  squalida  apparet, 
nulla  medicina  aegrum  ex  morte  jam  in  pro¬ 
pinquo  eripiet. 

Ex  contrario,  cum  febris  mitius  incedit, 
vires  parum  prostratae  sunt,  et  cutis  colore 
vivide  rubicundo  efflorescit ;  cum  fauces  in¬ 
ternae  in  omni  parte  aeque  rubent,  et  ulcera, 
si  quae,  minime  serpentia,  speciem  benignam 
exhibent,  morbum  in  salutem  cessurum  esse 
sperare  liceat :  et  si,  sudore  leni  per  univer¬ 
sum  corpus  prorumpente,  calor  imminuitur, 
eruptio  decedit,  et  cutis  exuvias  furfuraceas 
libere  deponit,  pulsus  tardus  et  plenus  eva¬ 
dit,  dum  cegri  vires  et  cibi  appetentiam  re¬ 
deuntes  sentiunt,  vis  morbi  omnino  suba&a 
est. 


DE  SCARLATINA  ANGINOSA. 


MEDENDI  RATIO. 

Hujus  morbi  curationem  duplice  praeser¬ 
tim  modo  aggredere  possumus;  vel  enim  in 
primo  impetu  eum  omnino  praecidere,  et 
nexum  signorum  morbidum  abrumpere  con¬ 
venit  ;  vel,  si  hoc  non  fieri  potest,  gangraenae 
et  debilitatis  indiciis  occurrere  consilium  est. 

Inter  remedia  quae  ad  illum  finem  accom¬ 
modata  fuere,  emetica  omnibus  scriptoribus 
multum  laudata  fuere,  Plenciz  et  Navier 
exceptis,  qui,  etsi  de  hoc  morbo  curando 
fuse  tractarunt,  nullam  emeticorum  men¬ 
tionem  fecerunt.  Emetica,  vi,  qua  corpus 
tam  vehementer  concutiunt,  scarlatinae  finem 
smpe  imponere,  medici  fide  dignissimi  tes¬ 
tantur  ;  ea  autem  sine  discrimine  usurpata, 
ut  W i thering  solet,  nimiam  debilitatem  in¬ 
ducendo  haud  parum  saepe  nocere  suspicarer  ; 
pro  ratione  enim  febris,  languor,  debilitas,  et 

inquietudo  major  est  et  sane  nil  vires  ci¬ 
tius  infirmat  quam  vomitus  nimis  saepe  re¬ 
petitus.  Emetica  autem  caute  assumpta  ad 
morbum  levandum  saepe  maxime  valent ;  his 
enim  nausea  multum  sublevari  solet,  ventri¬ 
culus  contentis  nocivis  exoneratur,  et  sudor 
elicitur,  quo  natura  semet  ex  calore  nimio 
expedire  consuevit ;  his  quoque  sordes  qui¬ 
bus  fauces  oppletae  fuerant,  rejiciuntur,  et 
partes  subjedae  ad  adionem  saniorem  inci¬ 
tantur. 

Aliud  autem  et  validissimum  auxilium 
(quod  nomen  specifici  fere  meretur)  contra 
hunc  morbum  allatum  est,  nimirum,  affusio 
frigida ,  quam  in  febre  pura,  et  etiam  in  fe¬ 
bribus  eruptivis,  Do  dor  Wright  primus  in 
usum  revocavit,  et  Dodor  Currie  rem  feli¬ 
citer  prosecutus,  maximam  laudem  merito 

✓ 

adeptus  est.  In  nullo  alio  morbo  quam  in 
scarlatina,  commoda  quae  ex  hoc  remedio 
profluunt  magis  conspicua  fuere,  vel  enim 


*  Heberden,  Comment.  p.  26. 

pro  praesidio  contra  mali  accessum,  vel  ad 
morbum  jam  inceptum  summovendum?  om¬ 
nibus  aliis  longe  praestare  videtur  ;  et  hoc 
remedium  eb  magis  aestimandum  est,  quippe 
infantes  qui  scarlatinae  maxime  obnoxii  sunt, 
medicamenta  interna  fere  respuunt,  et  ex 
hac  causa  saepe  pereunt.  Beneficia  quae  ex 
hoc  remedio  oriuntur,  Dodores  Currie  et 
Gregory,  qui  effedus  ejus  in  suos  liberos 
primum  experti  sunt,  ultra  dubium  compro¬ 
baverunt.  Affusio  aquae  frigidae  minime 
usurpanda  est,  cum  sensus  horroris  adest, 
cum  perspiratio  ulla  generalis  vel  copiosa  ob¬ 
servatur,  et  cum  calor  corporis  supra  gradum 
solitum  non  fixus  est. 

* 

In  nullo  alio  morbo  corporis  calor,  ac  in 
scarlatina  ita  vehemens  est.  Dodor  Currie 
eum  gradum  centum  et  duodecimum  attigisse 
affirmat,  quod  nusquam  alibi  observavit : 
hoc  tempore  strenue  agendum  est,  hoc  enim 
cardine  aegri  vita  saepe  versatur  :  ad  affusio¬ 
nem  igitur  iterum  atque  iterum  confugien¬ 
dum  est,  donec  calor  febrilis  remiserit :  eam 

decies  vel  etiam  duodecies  unius  diei  spatio 
iterare  nonnivnquam  necessarium  est.  Cum 
hoc  modo  vis  febris  imminuta  fuerit,  quae¬ 
dam  affusiones  lepidae,  longioribus  interpo¬ 
sitis  intervallis,  morbum  omnino  profligare 
valent.  Febre  evida,  languor  remanet,  su¬ 
dor  copiosus  profluit,  (quod  morbi  deceden¬ 
tis  signum  omnes  fere  de  scarlatina  scrip¬ 
tores  habent),  et  aegri  in  somnum  altum  inci¬ 
dunt,  quo  natura  ad  vires  morbo  exhaustas 
reficiendas  plerumque  utitur.  Si  aegri  ipsi 
vel  parentes  affusionem,  vel  frigidam  vel  te¬ 
pidam,  experiri  reformidant,  aeri  frigido  be¬ 
ne  renovato  libere  exponendi  sunt  ;  qui.  ut 
Dedor  Johnson  monet,  aeque  in  scarlatina 
ac  in  variola  prodesse  solet. 

Sanguinis  detraffiionem  audores  fere  omnes 
improbant,  etsi  in  adolescentibus  robustis  et 
piethoricis,  in  quibus  sanguis  nimio  impetu 
ad  cerebrum  deferri  videtur,  cum  beneficio 
topice  uti  potest  Hirudines  faucibus  ex- 

*  Audi  Gregorii  prseled.  de  Med.  Prad0  in 
Acad.  iidin8 

ternis  admotas,  ad  tumorem  et  inflamma* 
tionem  harum  partium  removendam  saepe 
utiles  fiunt. 

Cathartica  in  scarlatina  usurpata  potius 
nocere  videntur ;  quodcunque  enim  diar¬ 
rhoeam  movere  potest,  periculo  non  caret ; 
irritationi  autem  quae  ex  alvo  astridla  prove¬ 
nit,  laxantibus  mitioribus,  vel  enematis  oc¬ 
currendum  est. 

Debilitatis  et  gangraenae  indicia  cinchona , 
vino,  et  acidis  debellanda  sunt ;  quorum  do- 
ses,  prout  haec  plus  minus  urgeant,  augendae 
sunt.  In  infantibus,  qui  raro  medicamenta 
per  os  assumere  possunt,  et  praesertim  in  hoc 
morbo  ex  dolore  faucium  et  difficultate  devo¬ 
randi,  cinchona,  sub  forma  enematis,  ab  infe¬ 
rioribus  infundi  potest.  Hoc  quoque  reme¬ 
dium  cum  acido  sulphurico  conjunctum,  saepe 
jnagis  valet. 

Diaphoretica  raro  utilia  sunt ;  si  autem  su-* 
dor  eliciendus  est,  diaphpretjcis  mitioribus 

fieri  debet  ;  periculum  enim  est  ne  justo  co¬ 
piosius  profluens,  debilitatem  nimis  adaugeat. 

Diuretica  a  Withering  in  hoc  morbo  usui 
commendata  fuere. 

:  y  -  •  ,  •  i  .  **  (  ■ 

Gargaris  mata  semper  prosunt ;  in  infanti¬ 
bus  ope  siphunculae  injicienda  sunt,  et  curan¬ 
dum  est  ut  iterum  rejiciantur.  Gargarisma 
commune  ex  infuso  rosarum  cum  acido  sul- 
phurico,  vel  ex  vino  rubro  probe  diluto, 
constat.  In  gravioribus  morbi  exemplis,  ubi 
fauces  insensiles  evadunt,  et  ulcera  maligna, 
infusum  capsici  pro  gargarismate  optime  con¬ 
venit  :  et  etiam  ex  vi  antiseptica  et  detergente 
interne  cum  beneficio  assumi  potest,  in  iis 
morbi  exemplis  ubi  vires  maxime  prosternun¬ 
tur. 

Epispastica ,  etsi  medicis  quibusdam  digni¬ 
oribus  laudata,  in  scarlatina  ad  putredinem 
saepe  vergente,  remedia  dubia  saltem  sunt ; 
sed  multum  pendebit  ex  statu  morbi,  cui  re¬ 
media  accommodare  medici  periti  est. 

Aqua  frigida,  vel  pura  vel  acidis  commixta, 
pro  potu  libere  concedi  potest ;  lac  quoque 
ebutyratum,  cerevisia  tenuis,  pomaceum,  et 
praesertim  fru&ns  maturi,  cum  beneficio  usur¬ 
pantur.  Diaeta  levis,  concodu  facilis,  et  nu¬ 
triens,  esse  debet,  ut  sago ,  &c.  Si  alvus  his 
supra  traditis  nimis  soluta  fuerit,  deponenda 
sunt.  Si  post  morbum  depulsum,  aegri  de 
somno  turbato  conqueruntur,  opiata,  cum  mo¬ 
dico  vini  et  cinchonae  usu,  adhiberi  possunt. 

Cum  signa  hydropis,  quae  huic  morbo  su¬ 
pervenire  solent,  catharticis  vel  diureticis  so¬ 
litis  depulsa  fuere,  vires  adhuc  infirmae,  cin- 
chona,  ferro,  vino,  et  diaeta  generosa,  brevi 
plerum q ue  rest it u un tu r. 

